ai4bharat/Pralekha huggingface dataset:
पंतप्रधान कार्यालय
भारताच्या लॉजिस्टिक क्षेत्रात परिवर्तन घडवून आणण्यासाठी ‘युनिफाइड लॉजिस्टिक इंटरफेस प्लॅटफॉर्म  च्या भूमिकेचे पंतप्रधानांनी केले कौतुक
नवी दिल्ली, 10 जुलै 2023
पंतप्रधान नरेंद्र मोदी यांनी भारताच्या लॉजिस्टिक क्षेत्राचा कायापालट करण्यासाठी युनिफाइड लॉजिस्टिक इंटरफेस प्लॅटफॉर्म  च्या भूमिकेचे कौतुक केले आहे.
केंद्रीय व्यापार आणि वाणिज्य मंत्री पीयूष गोयल यांचे ट्विट सामायिक करताना पंतप्रधानांनी ट्विट केले:
“लॉजिस्टिकच्या एकल खिडकी मंचावरून सामानाच्या वाहतुकीमध्ये अभूतपूर्व परिवर्तन घडून आले आहे; यामुळे फक्त वेळ आणि खर्च अशा दोन्ही गोष्टींची बचत होते असे नाही, तर ही व्यवस्था देशाच्या आत्मनिर्भरतेसाठीही खूप मोठी मदत करणारी ठरणार आहे.’’
S.Patil/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ऊर्जा मंत्रालय
पाइपद्वारे वितरित होणारा नैसर्गिक वायू  आणि हरित हायड्रोजनचे मिश्रण करण्यासाठी एनटीपीसीचा गुजरात गॅस लिमिटेड  सोबत करार
नवी दिल्ली, 5 एप्रिल 2022
स्वच्छ पर्यावरणावर निरंतर लक्ष केंद्रित करून, एनटीपीसी कावास येथे एनटीपीसीने जीजीएलच्या  पाइप्ड नॅचरल गॅस  नेटवर्कमध्ये हरित हायड्रोजनचे मिश्रण करण्याचा उपक्रम हाती घेतला आहे. एनटीपीसी आरईएल आणि ईडी आरई एनटीपीसीचे मुख्य कार्यकारी अधिकारी मोहित भार्गव, आणि जीजीएल आणि जीएसपीएलचे व्यवस्थापकीय संचालक संजीव कुमार यांच्या उपस्थितीत दोन्ही कंपन्यांमध्ये आज औपचारिक करार करण्यात आला.
एनटीपीसी कावसच्या विद्यमान 1 मेगावॅटच्या तरंगत्या सौर प्रकल्पातून वीज वापरून हरित हायड्रोजनची निर्मिती केली जाईल.हा हरित हायड्रोजन निर्धारित प्रमाणात पीएनजीसह मिश्रित केला जाईल आणि एनटीपीसी कावास इथल्या वसाहतींमध्ये स्वयंकपाकासाठी वापरला जाईल. सुरुवातीला, पीएनजीमध्ये हायड्रोजन मिश्रणाची टक्केवारी सुमारे 5% असेल आणि हा प्रयोग यशस्वी झाल्यानंतर, ती आणखी वाढविली जाईल.
विविध इंधन मिश्रणासह 69 गिगावॅटच्या स्थापित क्षमतेसह एनटीपीसी हे देशातील प्रमुख ऊर्जा उत्पादक महामंडळ आहे. एका दशकात 60 गिगावॅट नवीकरणीय ऊर्जा प्राप्त करण्याची योजना एनटीपीसी समूहाने आखली आहे आणि हरित हायड्रोजन क्षेत्रामध्ये अनेक पथदर्शी प्रकल्प राबवत आहे.
जीजीएल ही भारतातील सर्वात मोठी शहरी गॅस वितरण  कंपनी आहे आणि 6 राज्ये आणि 1 केंद्रशासित प्रदेशातील 43 जिल्ह्यांमध्ये तिचे अस्तित्व आहे.एनटीपीसी कावस येथील हा हायड्रोजन मिश्रण प्रकल्प एक पहिलाच प्रयत्न असून देशातील अशाप्रकारचा हा पहिलाच प्रकल्प आहे. स्वयंपाक क्षेत्रामधील कार्बन उत्सर्जन शून्य करण्याच्या आणि आणि देशाच्या ऊर्जेच्या गरजांच्या पूर्ततेच्या दृष्टीने आत्मनिर्भर होण्याच्या दिशेने हे एक पाऊल आहे.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
पंतप्रधान कार्यालय
शांघाय सहकार्य संघटना  शिखर परिषदेच्या निमित्ताने पंतप्रधानांची इराणच्या राष्ट्रपतींसोबत भेट
1.उझबेकिस्तानातील समरकंद इथे एससीओच्या राष्ट्रप्रमुखांच्या 22 व्या बैठकीच्या निमित्ताने पंतप्रधान नरेंद्र मोदी आणि इस्लामिक रिपब्लिक ऑफ इराणचे राष्ट्रपती इब्राहिम रायसी यांनी भेट घेतली. राष्ट्रपती रायसी यांनी 2021मधे पदभार स्वीकारल्यानंतर पंतप्रधान मोदी यांच्या बरोबरची ही पहिली भेट होती.
2. बैठकीदरम्यान दोन्ही नेत्यांनी द्विपक्षीय संबंधांशी संबंधित अनेक महत्त्वाच्या मुद्द्यांवर चर्चा केली तसेच संबंध आणखी दृढ करण्याची इच्छा व्यक्त केली. भारत-इराण द्विपक्षीय संबंधांना ऐतिहासिक आणि सांस्कृतिक परंपरा आहे, त्यात उभय देशांचा परस्परांशी थेट संवाद संपर्काचाही समावेश आहे यावरही पंतप्रधानांनी प्रकाश टाकला.
3.शाहिद बेहेस्ती टर्मिनल, चाबहार बंदराच्या विकासातील प्रगतीचा उभय नेत्यांनी आढावा घेतला. प्रादेशिक दळणवळणा बाबत द्विपक्षीय सहकार्याचे महत्त्व त्यांनी अधोरेखित केले.
4.अफगाणिस्तानसह आंतरराष्ट्रीय आणि प्रादेशिक घडामोडींवरही दोन्ही नेत्यांनी चर्चा केली. अफगाणिस्तानातील लोकांना मानवतेच्या दृष्टीकोनातून मदत देण्याच्या भारताच्या प्राधान्यक्रमांचा आणि शांततापूर्ण, स्थिर आणि सुरक्षित अफगाणिस्तानच्या समर्थनार्थ प्रातिनिधिक तसेच समावेशक राजकीय मदतीच्या गरजेचा पंतप्रधानांनी पुनरुच्चार केला.
5.राष्ट्रपती रायसी यांनी पंतप्रधानांना जेसीपीओए वाटाघाटींच्या स्थितीबद्दल माहिती दिली.
6. पंतप्रधानांनी राष्ट्रपती रायसी यांना सोयीनुसार लवकरात लवकर भारत भेटीवर येण्याचे निमंत्रण दिले.
समरकंद
16 सप्टेंबर 2022
वाणिज्य आणि उदयोग मंत्रालय
आपण वस्तू आणि सेवांच्या निर्यातीचा ऐतिहासिक उच्चांकी टप्पा गाठला आहे - पीयूष गोयल
नवी दिल्ली, 14 नोव्हेंबर 2021
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री श्री पीयूष गोयल,म्हणाले ,की आपण वस्तू आणि सेवांच्या निर्यातीचा ऐतिहासिक उच्चांकी टप्पा गाठत आहोत. आज येथे 40 व्या भारतीय आंतरराष्ट्रीय व्यापार मेळाव्याचे  उदघाटन करताना ते म्हणाले की, जागतिक पुरवठा साखळी राखण्यासाठी जगात सर्वत्र भारताला विश्वासार्ह जागतिक भागीदार मानले जात आहे.
श्री गोयल पुढे म्हणाले की, टाळेबंदी असूनही भारताने जागतिक समुदायाला सेवा सहाय्य पुरविण्यात कोणतीही कसर ठेवली नाही. भारताने थेट विदेशी गुंतवणूकीचा  ऐतिहासिक उच्चांकही गाठला आहे.
प्रारंभीच्या 4 महिन्यांतील आतापर्यंतची सर्वाधिक थेट विदेशी गुंतवणूक  गेल्या वर्षीच्या कालावधीपेक्षा ते 62% जास्त आहे. भारत पुनश्च आर्थिक वेग गाठत आहे, हे भारतीय आंतरराष्ट्रीय व्यापार मेळावा  दर्शवेल असेही ते म्हणाले.
श्री गोयल यांनी भारतातील पाच प्रमुख सूत्रांचा  अनुक्रम सांगितला, तो म्हणजे अर्थव्यवस्था, निर्यात, पायाभूत सुविधा, मागणी आणि विविधता या आहेत. उत्तम पायाभूत सुविधा, मागणी आणि वाढ आणि विकासातील विविधता ही एका चांगल्या आणि नवीन भारताची आकांक्षा बनेल, असेही ते म्हणाले.
श्री गोयल म्हणाले की, आम्ही जगातील सर्वात मोठी लसीकरण मोहीम राबवत आहोत, ज्यामध्ये 110 कोटींहून अधिक लसींच्या मात्रा देण्यात आले आहेत. पुढील वर्षी 500 कोटींचे लसींच्या मात्रांचे उत्पादन केले जाईल आणि त्यापैकी 5 किंवा 6 लसी या भारतात निर्माण केल्या,ज्यात जगातील पहिली अनुनासिक लस आणि पहिली डीएनए लस यांचा समावेश आहे.
ते म्हणाले की या प्रदर्शनात 750 हून अधिक महिला/स्वमदत गट सहभागी झाले आहेत जे भारतातील नारी शक्तीची क्षमता प्रदर्शित करत आहेत.
श्री गोयल म्हणाले की, भारत जगातील उद्योग आणि सेवांचे केंद्र बनू शकतो. भारतीय उद्योग गुणवत्ता, स्पर्धात्मकता आणि अर्थव्यवस्थेचे टप्पे यांचे नवनवीन उच्चांक गाठू शकतो. भारतीय आंतरराष्ट्रीय व्यापार मेळावा  ‘लोकल गोज ग्लोबल’ आणि ‘मेक इन इंडिया’ फॉर द वर्ल्ड’ हे उद्दिष्ट साध्य करण्यास मदत करेल.
श्री गोयल म्हणाले की, भारत 130 कोटी नागरिकांसह ‘विश्वास, साथ आणि प्रयास ’याचा अनुप्रयोग करत शिकत, लागू करत, विकासाच्या मार्गावर आत्मविश्वासाने पुढे जात आहे.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
आरोग्य आणि कुटुंब कल्याण मंत्रालय
केंद्र सरकारने राज्यांना तीन कोटींपेक्षा जास्त एन-95 मास्क वितरित करण्याचा महत्वपूर्ण टप्पा गाठला
केंद्र सरकारच्या वतीने 1.28 कोटीपेक्षा जास्त पीपीई संच आणि 10 कोटी एचसीक्यू यांचे विनामूल्य वितरण केले
नवी दिल्ली, 13 ऑगस्ट 2020
संपूर्ण देशभर कोविड-19 महामारीचा झालेला उद्रेक लक्षात घेवून त्याच्या नियंत्रणासाठी आणि व्यवस्थापनासाठी केंद्र सरकारच्या वतीने सर्वतोपरी उपाययोजना केल्या जात आहेत तसेच अथक परिश्रम घेण्यात येत आहेत. याचाच एक भाग म्हणजे केंद्र सरकारच्यावतीने सर्व राज्यांना आणि केंद्रशासित प्रदेशांना कोविडसाठी आवश्यक साधनांचा पुरवठा केला जात आहे. तसेच आरोग्यविषयक पायाभूत सुविधा मजबूत केल्या जात आहेत.
केंद्र सरकार सर्व राज्यांना आणि केंद्रशासित प्रदेशांना कोविड-19 विषयक सामुग्रीचा मोफत पुरवठा करीत आहे. संपूर्ण देशभरामध्ये साथीचा प्रसार झालेला असल्यामुळे आणि प्रारंभीच्या काळामध्ये देशामध्ये या सर्व साहित्याचे उत्पादन होत नव्हते. त्यामुळे बाहेरून मागवून ते पुरवणे अवघड जात होते. कोविड-19 साठी आवश्यक असलेले वैद्यकीय मास्क, पीपीईसंच तसेच एचसीक्यू यांना सर्व भागातून अगदी संपूर्ण जगातूनही असलेली प्रचंड मागणी आणि त्यांच्या उपलब्धतेचे प्रमाण पाहता ही साधने मिळणे अवघड होते. मात्र आता तसे राहिलेले नाही, परिस्थिती पूर्ण बदलली आहे. आरोग्य आणि कुटुंब कल्याण मंत्रालय तसेच वस्त्रोद्योग मंत्रालय, उद्योग आणि अंतर्गत व्यापार संवर्धन विभाग, संरक्षण संशोधन आणि विकास संस्था यांच्या संयुक्त प्रयत्नांनी देशांतर्गत उद्योजकांनाच या काळामध्ये एन-95 मास्क आणि पीपीई, व्हँटिलेटर असे आवश्यक वैद्यकीय उपकरणे उत्पादित करण्यासाठी प्रोत्साहन देण्यात आले. त्यासाठी योग्य त्या सुविधा प्रदान करण्यात आल्या. ‘आत्मनिर्भर भारत’ आणि ‘मेक इन इंडिया’ या संकल्पांना बळकटी देण्यासाठी केंद्र सरकारने या सर्व उत्पादनांची देशांतर्गत निर्मिती सुरू करण्यात आली.
केंद्र सरकारने दि. 11 मार्च, 2020 पासून सर्व राज्ये आणि केंद्रशासित प्रदेशांना 3.04 कोटी एन-95मास्कचा, 1.28 कोटी पीपीईसंचाचा पुरवठा केला आहे. तसेच देशभरामध्ये 10.83 कोटी एचसीक्यू गोळ्यांचे वितरण केले आहे.
या व्यतिरिक्त 22,533 ‘मेक इन इंडिया‘ व्हँटिलेटर्स विविध राज्यांना आणि केंद्रशासित प्रदेशांमध्ये पोहोचवले असून त्यांची स्थापना करून कार्यान्वयन सुरू करण्यात येत आहेत.
कोविड-19 संबंधित सर्व तांत्रिक माहिती, मार्गदर्शक तत्वे आणि सल्ला, नियमन जाणून घेण्यासाठी सर्वांनी https://www.mohfw.gov.in/ आणि @MoHFW_INDIA.या संकेतस्थळाला भेट द्यावी.
कोविड-19 शी संबंधित तांत्रिक शंका, तांत्रिक प्रश्न / तांत्रिक माहिती technicalquery.covid19[at]gov[dot]in येथे मिळू शकेल; इतर प्रश्नांची उत्तरे ncov2019[at]gov[dot]in आणि @CovidIndiaSeva येथे मिळतील.
कोविड-19 विषयी काही प्रश्न असल्यास, कृपया आरोग्यआणि कुटुंब कल्याण मंत्रालयाच्या हेल्पलाईन क्रमांकावर संपर्क साधावा: +91-11-23978046 किंवा 104675  कोविड-19 साठी सर्व राज्ये / केंद्रशासित प्रदेशांच्या हेल्पलाइन क्रमांकाची यादी https://www.mohfw.gov.in/pdf/coronvavirushelplinenumber.pdf . येथे देखील उपलब्ध करून देण्यात आली आहे.
U.Ujgare/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
भारतीय लष्कराने महिला अधिकाऱ्यांना कर्नल  श्रेणी प्रदान केली
नवी दिल्ली, 23 ऑगस्ट 2021
भारतीय लष्कराच्या निवड मंडळाने पाच महिला अधिकाऱ्यांना त्यांनी लष्करात 26 वर्ष मानाची सेवा पूर्ण केल्यानंतर त्यांना कर्नल  पदावर बढती देण्याचा निर्णय घेतला आहे. सिग्नल, इलेक्ट्रॉनिक्स आणि मेकॅनिकल अभियंता  या तुकड्यांमध्ये कार्यरत महिला अधिकाऱ्यांना कर्नल  श्रेणी मंजूर होण्याचा हा पहिलाच प्रसंग आहे. यापूर्वी, केवळ लष्करी वैद्यकीय सेवा तुकडी, न्यायाधीश महाधिवक्ता आणि लष्कराची शिक्षण विषयक तुकडी या तुकड्यांमध्ये सेवा बजावणाऱ्या महिला अधिकाऱ्यांनाच कर्नल पदावर बढती दिली जात होती.
भारतीय लष्कराने बढती देण्यासाठी अधिक शाखांच्या विस्ताराचा निर्णय घेणे हे महिला अधिकाऱ्यांच्या व्यावसायिक संधींमध्ये वाढ होण्याचे निदर्शक आहे. भारतीय लष्कराच्या बहुतांश शाखांमधील महिला अधिकाऱ्यांना स्थायी कमिशन देण्याच्या यापूर्वी घेतलेल्या निर्णयासोबत, आताच्या या नव्या निर्णयाने, भारतीय लष्कराचा लिंग-निरपेक्ष लष्कर घडविण्याचा दृष्टीकोन स्पष्ट होतो आहे.
कर्नल  पदावर बढतीसाठी निवड झालेल्या महिला अधिकाऱ्यांची नावे पुढीलप्रमाणे आहेत, सिग्नल तुकडीतील लेफ्ट.कर्नल संगीता सरदाना, ईएमई तुकडीतील लेफ्ट.कर्नल सोनिया आनंद आणि लेफ्ट.कर्नल नवनीत दुग्गल, कॉर्प अभियंता तुकडीतील लेफ्ट. कर्नल रीनु खन्ना आणि लेफ्ट.कर्नल रिचा सागर.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 260
पंतप्रधान कार्यालय
आशियाई क्रीडा स्पर्धेत रोइंगमधे सुवर्णपदक पटकावणाऱ्या भारतीय संघांचे पंतप्रधानांकडून अभिनंदन
नवी दिल्ली, 24 ऑगस्ट 2018
इंडोनेशियात, जकाते-पालेमबंग इथे सुरु असलेल्या 18 व्या आशियाई क्रीडा स्पर्धेत स्वर्णसिंग, दत्तु भोकनळ, ओम प्रकाश, सुखमित सिंग यांच्या संघाने रोईंगमधे पुरुष क्वाड्रापल स्कल प्रकारात सुवर्णपदक प्राप्त केल्याबद्दल पंतप्रधान नरेंद्र मोदी यांनी या संघाचे अभिनंदन केले आहे.
पुरुषांच्या संघाने क्वाड्रापल स्कल क्रीडा प्रकारात सुवर्णपदक पटकावून भारताला अभिमानास्पद कामगिरी केली आहे. स्वर्णसिंग, दत्तू भोकनळ, ओम प्रकाश आणि सुखमित सिंग यांच्या संघांचे अभिनंदन असे पंतप्रधानांनी म्हटले आहे.
N. Sapre/N.Chitale/D.Rane
(Visitor Counter : 67
नागरी उड्डाण मंत्रालय
अयोध्या विमानतळाचे विकासकार्य सप्टेंबर 2023 पर्यंत पूर्ण होणार
अयोध्या विमानतळाचे विकासकार्य सप्टेंबर 2023 पर्यंत पूर्ण होणे अपेक्षित आहे. हे नवीन विमानतळ A-320/B-737 प्रकारच्या विमानांच्या संचलनासाठी उपयोगी ठरेल. एकूण 350 कोटी रुपये  खर्च करून विकसित केले जात आहे.
या विकास कामांमध्ये, इन्स्ट्रुमेंट फ्लाईट रुल्स , नियमानुसार कोड-C प्रकारच्या विमानांच्या संचालनासाठी सध्याच्या धावपट्टीचा विस्तार 1500m X 30m पासून 2200m x 45m पर्यंत करणे, टर्मिनल इमारत उभारणी, एटीसी  मनोरा उभारणे, अग्निशमन केंद्र, कार पार्किंग, 03 असा संकेतांक असलेल्या 'सी' प्रकारच्या विमान पार्किंग साठी नवीन ऍप्रन सुविधा तसेच शहरालगतच्या आणि विमानतळ लगतच्या पायाभूत सुविधा यांचा समावेश आहे.
6250 चौरस मीटर क्षेत्रफळ असलेली नवीन टर्मिनल इमारत गर्दीच्या वेळेत 300 प्रवाशांचे व्यवस्थापन करण्यासाठी सुसज्ज असेल. प्रवाशांच्या सुविधांमध्ये, 08 चेक-इन-काउंटर, 03 कन्व्हेयर बेल्ट , पंचाहत्तर कारसाठी कार पार्किंग आणि 02 बस पार्किंगचा समावेश आहे.
विमानतळावर सुरू असलेल्या विकासकामांबद्दल आपली प्रतिक्रिया देतांना केंद्रीय नागरी विमान वाहतूक मंत्री ज्योतिरादित्य एम. सिंधिया म्हणाले की, “अयोध्या विमानतळावरील विकासकार्य भारताच्या पायाभूत सुविधांमध्ये प्रगती करण्यासाठीचा पंतप्रधान नरेंद्र मोदी यांचा दूरदर्शी दृष्टिकोन दर्शविते. सिंधिया यांनी विमानतळाच्या प्रगती बाबत ट्विट केले आहे.
हे ट्विट खालील लिंक वर बघता येईल.: https://twitter.com/JM_Scindia/status/1674041653487886337?s=20
पंतप्रधान कार्यालय
श्री सप्तकोटेश्वर देवस्थानाच्या नूतनीकरणाबद्दल पंतप्रधानांनी आनंद व्यक्त केला
गोव्यामधील नार्वे, बिचोलिम इथल्या श्री सप्तकोटेश्वर देवस्थानच्या नूतनीकरणाबद्दल पंतप्रधान नरेंद्र मोदी यांनी आनंद व्यक्त केला आहे.
गोव्याचे मुख्यमंत्री डॉ. प्रमोद सावंत यांच्या ट्विटला उत्तर देताना पंतप्रधानांनी ट्विट केले आहे:
"नार्वे, बिचोलिम इथले नूतनीकरण केलेले श्री सप्तकोटेश्वर देवस्थान, आपल्या युवा पिढीचा आपल्या आध्यात्मिक परंपरांबरोबरचा संबंध अधिक दृढ करेल. त्यामुळे गोव्यातील पर्यटनालाही आणखी चालना मिळेल."
पंतप्रधान कार्यालय
आग्य्राला अधिक सुनियोजित पाणीपुरवठा करणाऱ्या गंगाजल प्रकल्पाचा पंतप्रधानांच्या हस्ते प्रारंभ
आग्य्रासाठीच्या 2900 कोटी रुपयांच्या विकास प्रकल्पांचे उद्घाटन
(नवी दिल्ली, 9 जानेवारी 2019
आग्रा आणि परिसराचा विकास व्हावा आणि पर्यटनविषयक पायाभूत सुविधांचा विकास व्हावा यादृष्टीने पंतप्रधान नरेंद्र मोदी यांनी सुमारे 2900 कोटी रुपयांच्या विकास प्रकल्पांचे उद्घाटन केले.
आग्य्राला अधिक सुनियाजित पाणीपुरवठा करणाऱ्या 2880 कोटी रुपये अंदाजित खर्चाचा गंगाजल प्रकल्प पंतप्रधानांनी राष्ट्राला अर्पण केला. गंगाजल प्रकल्पाद्वारे गंगा नदीचे 140 क्युसेक पाणी आग्रा शहरासाठी आणण्याचे उद्दिष्ट आहे. यामुळे शहराच्या पेयजलाच्या मागणीची पूर्तता करण्यासाठी मदत होणार आहे.
आग्रा स्मार्ट सिटीसाठी एकीकृत नियंत्रण केंद्राची पायाभरणी पंतप्रधानांनी केली. या प्रकल्पाअंतर्गत आग्रा शहरात सुरक्षिततेच्या दृष्टीने देखरेख ठेवण्यासाठी सीसीटीव्ही लावण्यात येणार आहेत. 285 कोटी रुपयांच्या या प्रकल्पामुळे आग्रा हे शहर जागतिक दर्जाची स्मार्ट सिटी म्हणून आणि अग्रगण्य पर्यटन स्थळ म्हणून विकसित होण्यासाठी मदत होणार आहे.
गंगाजल प्रकल्प आणि सीसीटीव्ही कॅमेरासारख्या सुविधांच्या माध्यमातून आग्रा शहर हे स्मार्ट सिटी बनविण्याच्या दृष्टीने आम्ही पावले उचलत आहोत असे पंतप्रधानांनी कोटी मीना बाजार येथील सभेत बोलताना सांगितले. या सुविधांमुळे पर्यटकांचा ओघ वाढेल असे पंतप्रधान म्हणाले. आयुष्मान भारत योजनेअंतर्गत पंतप्रधानांनी आग्रा येथील एस.एन. वैद्यकीय महाविद्यालय सुधारणा कामांचे भूमीपूजन केले. याअंतर्गत महिला रुग्णालयात 100 खाटांचा प्रसुती कक्ष निर्माण करण्यात येणार असून यासाठी अंदाजे 200 कोटी रुपये खर्च अपेक्षित आहे. आयुष्मान भारत योजनेची पंतप्रधानांनी प्रशंसा केली. 100 दिवसात 7 लाखाहून जास्त लोकांनी या योजनेअंतर्गत लाभ घेतल्याची माहिती त्यांनी दिली.
खुल्या प्रवर्गातल्या आर्थिकदृष्ट्या दुर्बल घटकांना 10 टक्के आरक्षण म्हणजे योग्य दिशेने टाकलेले पाऊल आहे. शैक्षणिक संस्थात इतर वर्गातल्या विद्यार्थ्यांवर परिणाम होऊ नये यासाठी सरकार, शैक्षणिक संस्थात जागा वाढविणार असल्याचे पंतप्रधानांनी स्पष्ट केले. खुल्या प्रवर्गातल्या आर्थिकदृष्ट्या दुर्बलांना आरक्षणाबरोबर उच्च शिक्षण, तंत्र आणि व्यावसायिक संस्थात शैक्षणिक सुविधा पुरवण्यासाठी आम्ही महत्त्वाचे पाऊल उचलले आहे. उच्च शिक्षण संस्थात आम्ही 10 टक्के जागा वाढविल्या आहेत. कोणाचाही हक्क हिरावून घेणारी यंत्रणा आम्ही आणू इच्छित नाही असे त्यांनी स्पष्ट केले.
भ्रष्टाचाराविरोधात आपण सर्वांनी साडेचार वर्षांपूर्वी मला दिलेल्या जनादेशाला पूर्ण क्षमतेने न्याय देण्याचा प्रयत्न करत आहे. म्हणूनच काही लोक चौकीदार विरोधात एकत्र येऊ लागले आहेत. सरकारच्या विकासाच्या प्राधान्यावर भर देताना विकासाचे पाच पैलू, पंचधारा, देशाच्या प्रगतीच्या दृष्टीने महत्त्वाच्या आहेत याचा पुनरुच्चार पंतप्रधानांनी केला. बालकांसाठी शिक्षण, शेतकऱ्यांसाठी सिंचन, युवकांसाठी चरितार्थ, वृद्धांसाठी औषधोपचार आणि प्रत्येकासाठी तक्रार निवारण यांचा यात समावेश आहे. अमृत योजनेअंतर्गत आग्र्याच्या पश्चिम भागासाठी सांडपाणी प्रकल्पाचे भूमीपूजन पंतप्रधानांनी केले. यामुळे 50,000 घरात स्वच्छताविषयक सुविधांत वाढ होणार आहे.
S.Tupe/N.Chitale/P.Kor
गृह मंत्रालय
केंद्रीय गृहमंत्री आणि सहकार मंत्री अमित शहा यांनी संयुक्त जनता दलाचे माजी राष्ट्रीय अध्यक्ष शरद यादव यांच्या निधनाबद्दल व्यक्त केला शोक
शरद यादव यांच्या निधनाने देशाच्या सार्वजनिक जीवनाची कधीही भरून न येणारी हानी झाली आहे
नवी दिल्ली, 13 जानेवारी 2023
केंद्रीय गृहमंत्री आणि सहकार मंत्री अमित शहा यांनी संयुक्त जनता दलाचे माजी राष्ट्रीय अध्यक्ष शरद यादव यांच्या निधनाबद्दल शोक व्यक्त केला आहे. अमित शहा यांनी शरद यादव यांच्या निवासस्थानी जाऊन दिवंगत नेत्याला श्रद्धांजली वाहिली आणि आज नवी दिल्लीत त्यांच्या कुटुंबियांचे सांत्वन केले.
केंद्रीय गृहमंत्री आणि सहकार मंत्री म्हणाले की, शरद यादव यांच्या निधनाने देशाच्या सार्वजनिक जीवनाची कधीही भरून न येणारी हानी झाली आहे.
अमित शाह म्हणाले की, शरद यादव यांनी बिहार आणि भारतीय राजकारणात अनेक दशके अमूल्य योगदान दिले. शाह पुढे म्हणाले की, “या दु:खाच्या वेळी मी त्यांच्या कुटुंबीय आणि समर्थकांप्रती संवेदना व्यक्त करतो. दिवंगत आत्म्यास ईश्वर आपल्या पावन चरणी स्थान देवो.”N.Chitale/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
पंतप्रधान कार्यालय
पराक्रम दिनानिमित्त पंतप्रधान नरेंद्र मोदी यांनी नेताजी सुभाषचंद्र बोस यांना वाहिली आदरांजली
पंतप्रधान नरेंद्र मोदी यांनी पराक्रम दिनानिमित्त नेताजी सुभाषचंद्र बोस यांना आदरांजली वाहिली आहे.
आपल्या ट्वीटमध्ये पंतप्रधानांनी म्हटले आहे;
आज, पराक्रम दिनानिमित्त मी नेताजी सुभाषचंद्र बोस यांना आदरांजली वाहत आहे आणि भारताच्या इतिहासातील त्यांच्या अविस्मरणीय योगदानाचे स्मरण करत आहे. वसाहतवादी राजवटीला त्यांनी केलेल्या प्रखर विरोधासाठी ते कायम स्मरणात राहतील. त्यांच्या विचारांनी खोलवर प्रभावित होउन आम्ही त्यांचे भारतासाठीचे स्वप्न साकार करण्यासाठी काम करत आहोत.”
मंत्रिमंडळ
भारत आणि सिंगापुर दरम्यान व्यापक आर्थिक सहकार्य करारात सुधारणा करण्यासाठी दुसऱ्या प्रोटोकॉलला मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि सिंगापुर दरम्यान व्यापक आर्थिक सहकार्य करारात सुधारणा करण्यासाठी दुसऱ्या
प्रोटोकॉलला मंजुरी दिली. या करारावर 24 ऑगस्ट 2018 रोजी स्वाक्षऱ्या करण्यात आल्या होत्या.
लाभः
दुसऱ्या प्रोटोकॉलवर स्वाक्षरी केल्यामुळे उभय देशांदरम्यान द्विपक्षीय व्यापार वाढेल आणि आर्थिक सहकार्य दृढ होईल.
पंतप्रधान कार्यालय
पंतप्रधानांचा पुणे दौरा : देहू येथील शिळा मंदिराबद्दल माहिती
पुणे 14 जून 2022
17 व्या शतकातील संत, जगतगुरू तुकाराम यांच्या सन्मानार्थ पुण्याजवळ देहू येथे उभारण्यात आलेल्या शिळा मंदिराचे पंतप्रधान नरेंद्र मोदी यांनी आज राष्ट्रार्पण केले. पंतप्रधानांनी यावेळी संत तुकाराम यांची भक्ती करणाऱ्या आणि महाराष्ट्रात पंढरपूरच्या वारीला जाणाऱ्या वारकऱ्यांशी संवाद देखील साधला.
विशिष्ट प्रकारच्या राजस्थानी दगडापासून बांधण्यात आलेले हे मंदिर, संत तुकाराम यांनी ज्या शिळेवर बसून 13 दिवस ध्यानधारणा केली त्या शिळेला समर्पित करण्यात आले आहे. पंढरपूरची वारी सुरु करण्यापूर्वी तुकाराम महाराजांचे भक्त असलेले वारकरी या शिळेचे दर्शन घेऊन प्रार्थना करतात.
या शिळा मंदिराच्या जवळच उभारण्यात आलेल्या संत तुकाराम यांच्या नव्या पुतळ्याचे अनावरण देखील पंतप्रधानांनी केले.
17 व्या शतकात होऊन गेलेले भक्तिमार्गाचे उपासक कवी आणि संत तुकाराम त्यांच्या ‘अभंग’ या प्रकारच्या भक्तीभावाने भरलेल्या काव्यरचनांसाठी तसेच ‘कीर्तने’ म्हणून प्रसिध्द असलेल्या अध्यात्मिक रचनांसाठी सुप्रसिद्ध आहेत. महाराष्ट्रातील वारकरी समुदायामध्ये त्यांच्या साहित्यकृतींनी मध्यवर्ती स्थान मिळविलेले आहे. इंद्रायणी नदीच्या काठावर वसलेले देहू हे या संतकवीचे जन्मस्थान आहे.
दरम्यान, केंद्र सरकारने, संत तुकाराम महाराज पालखी मार्ग तसेच संत ज्ञानेश्वर महाराज पालखी मार्ग यांच्या महत्त्वाच्या टप्प्यांवर पायाभूत सुविधांच्या अद्यायावतीकरणाचे काम हाती घेतले आहे. पंढरपूरच्या यात्रेला जाणाऱ्या वारकऱ्यांना या रस्त्यांवरून सुलभपणे मार्गक्रमण करता यावे या उद्देशाने महामार्गाच्या लगत समर्पित पदपथ बांधण्यात येत आहेत.
मंत्रिमंडळ
राष्ट्रीय आरोग्य मिशनच्या केंद्रीय मंत्रिमंडळाने केले प्रोत्साहन कार्यक्रम समितीचे निर्णय आणि अंतर्गत प्रगतीचे मूल्यांकन
(नवी दिल्ली, 2 जानेवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने राष्ट्रीय आरोग्य मिशन अंतर्गत प्रगती आणि नवीन निर्णयाचा आढावा घेतला.
ठळक वैशिष्टये
2017-18 मध्ये मागील पाच वर्षाच्या कार्याचा आढावा घेण्यात आला तो खालीलप्रमाणे –
- मातृ मृत्यू दरात 2.7 टक्क्यांने घट, हा दर वर्ष 2010-12 च्या 178 आणि वर्ष 2014-16 मध्ये 130 होता.
- बाल मृतयू दरात वर्ष 2015 ते 18 दरम्यान 8.1 टक्के घट बाल मृत्यू दर वर्ष 2011 मध्ये 44 होता.
- वर्ष 2011 च्या 55 आणि वर्ष 2016 च्या 39 च्या तुलनेत पाच वर्षाखालील वार्षिक मृत्यू दर वर्ष 15-16 दरम्यान 9.3 टक्के एवढा झाला.
- एकूण प्रजनन दरात 2011 च्या 55 च्या तुलनेत वर्ष 2016 मध्ये 2.3 टक्के इतकी घट झाली.
- एकूण प्रजनन दरातील  वार्षिक चक्रवाढ दराची टक्केवारी वर्ष 2011 ते 16 दरम्यान 1.7 टक्क्याने घटली.
B.Gokhale/P.Kor
ऊर्जा मंत्रालय
नविकरणीय उर्जा क्षमतेत वाढ करत, उर्जा संक्रमणात जागतिक स्तरावर आघाडीचा देश म्हणून भारत पुढे येत असल्याचे केंद्रीय उर्जा मंत्री आर के सिंह यांचे प्रतिपादन
हरित उर्जा सहजसाध्य होण्यासाठी सरकार सुविधा देणार : उर्जा मंत्री
नवी दिल्ली, 16 जुलै 2021
उर्जा संक्रमणात जागतिक स्तरावर आघाडीचा देश म्हणून भारत पुढे येत असल्याचे केंद्रीय उर्जा मंत्री आर के सिंह यांनी म्हटले आहे. ‘आत्मनिर्भर भारत- नविकरणीय उर्जा उत्पादनासाठी आत्मनिर्भरता’ या विषयावरच्या सीआयआय अर्थात भारतीय उद्योग महासंघाने आयोजित केलेल्या परिषदेत ते बोलत होते. नविकरणीय उर्जा क्षमतेत झपाट्याने वाढ होणाऱ्या जगातल्या देशांपैकी भारत एक असल्याचे ते म्हणाले.
पॅरीस इथे सीओपी-21 मध्ये भारताने, 2030 पर्यंत उर्जा निर्मिती क्षमतेपैकी 40% उर्जा ही बिगर जीवाश्म इंधन स्त्रोतातून असेल यासाठी कटिबद्धता दर्शवली आहे आणि आता भारत 38.5% पर्यंत पोहोचला असून स्थापित होत असलेली क्षमता जमेस धरली तर ही टक्केवारी 48.5%. पर्यंत जात असल्याचे त्यांनी सांगितले. आगामी काळातही जागतिक स्तरावर आघाडीवरचे आपले स्थान भारत जारी राखेल असे सांगून 2030 पर्यंत 450 गिगावॅट नवीकरणीय उर्जेचे उद्दिष्ट भारताने ठेवल्याचे ते म्हणाले.
दीन दयाळ उपाध्याय ग्राम ज्योती योजने अंतर्गत प्रत्येक गाव आणि पाडे यांना वीज जोडणी देण्यात आली तर सौभाग्य योजनेअंतर्गत प्रत्येक घराला वीज जोडणी देण्यात येत आहे याकडे त्यांनी लक्ष वेधले.
कोविड-19 चा परिणाम अद्याप जाणवत असतानाही भारताने 200 गिगा वॅट इतक्या वीज मागणीला स्पर्श केल्याची माहिती त्यांनी दिली. या मागणीने कोविड पूर्व काळातल्या मागणीला पार केले असून विजेच्या मागणीतली वाढ सुरु राहील अशी अपेक्षा त्यांनी व्यक्त केली. यामुळे नविकरणीय उर्जा क्षमतेत आणखी वाढ करण्याला वाव मिळत आहे.
काही देश सोलर सेल आणि मोड्यूल्स कृत्रिमरीत्या अतिशय कमी किंमतीला आणत आपल्या स्थानिक उद्योगाचे नुकसान करत असल्याकडे त्यांनी लक्ष वेधले. अशा प्रकारचे डम्पिंग रोखण्यासाठी आणि यापासून भारतीय उद्योगाला संरक्षण देण्यासाठी, आयात सोलर सेल आणि मोड्यूल्सवर सीमाशुल्क लावण्याचा निर्णय घेण्यात आला आहे.
भारतीय उद्योगांना संरक्षण देऊ शकणाऱ्या एएलएमएम म्हणजेच मॉडेल्स आणि उत्पादकांची मान्यताप्राप्त सूची यंत्रणेचा संदर्भही त्यांनी दिला.
आयातीत नैसर्गिक वायूपासून निर्मित ग्रे हायड्रोजनच्या जागी ग्रीन हायड्रोजन आणून भारत उद्योग क्षेत्र हरित करू इच्छितो. पेट्रोलियम आणि खते यासारख्या विविध क्षेत्रांना ग्रीन हायड्रोजन खरेदी बंधनकारक करण्यातून हे साध्य होईल असे ते म्हणाले.
आपल्या कामासाठी हरित उर्जेचा वापर करून हरित होऊ इच्छिणाऱ्या उद्योगांना हे सहजसाध्य व्हावे यासाठी नियमावली आणण्याचा केंद्र सरकारचा प्रस्ताव असल्याचे त्यांनी सांगितले.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 266
भूविज्ञान मंत्रालय
नैऋत्य मोसमी पावसाची पुढील वाटचाल दक्षिण अरबी समुद्राचा उर्वरित भाग, मध्य अरबी समुद्राचा काही भाग, केरळ आणि लक्षद्वीपच्या उर्वरित भागात होण्याची शक्यता
नवी दिल्ली, 4 जून 2021
भारतीय हवामानशास्त्र विभाग  च्या राष्ट्रीय हवामान अंदाज केंद्रानुसार:

अखिल भारतीय हवामान सारांश आणि अंदाज
आगामी 5 दिवसाच्या कालावधीसाठी हवामानाचा इशारा
4 जून : ♦ मेघगर्जनेसह विजांचा कडकडाट आणि वादळी वारे 
विदर्भ, मध्य महाराष्ट्र , मराठवाडा , कोकण आणि गोव्याच्या तुरळक भागात मेघगर्जनेसह विजांचा कडकडाट आणि वादळी वारे वाहण्याची शक्यता
♦ मध्य महाराष्ट्र , कोकण आणि गोव्यात तुरळक ठिकाणी मुसळधार पावसाची शक्यता
5 जून :♦ मेघगर्जनेसह विजांचा कडकडाट आणि वादळी वारे 
विदर्भ, मध्य महाराष्ट्र , मराठवाडा , कोकण आणि गोव्याच्या तुरळक भागात मेघगर्जनेसह विजांचा कडकडाट आणि वादळी वारे वाहण्याची शक्यता
♦ कोकण आणि गोव्यात तुरळक ठिकाणी मुसळधार पावसाची शक्यता
6 जून : ♦ मेघगर्जनेसह विजांचा कडकडाट
विदर्भात तुरळक ठिकाणी मेघगर्जना आणि विजांच्या कडकडाटाची शक्यता
7 जून  ♦ मेघगर्जनेसह विजांचा कडकडाट
विदर्भात तुरळक ठिकाणी मेघगर्जना आणि विजांच्या कडकडाटाची शक्यता
8 जून :♦ ♦ मेघगर्जनेसह विजांचा कडकडाट
महाराष्ट्र आणि गोव्यात होण्याची शक्यता नाहीJaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104